ناگ پنچمی

ہندوؤں میں ہریالی تیج کے دو چار روز بعد ناگ پنچمی () کا تہوار منایا جاتا ہے جس میں سانپوں سے حفاظت کی دعا کی جاتا ہے۔ ہندوؤں کے مطابق جس ملک میں وہ رہتے ہیں وہاں سانپ ان کے نہایت خوفناک دشمن ثابت ہو سکتے ہیں اور وہ ان کو ڈس کر بھی ہلاک کر سکتے تو اس تہوار کی بدولت وہ سانپوں کے دیوتا ناگ سے اپنی حفاظت کی دعا کرتے ہیں۔ ہر جاندار اسی وقت ستاتا ہے جب وہ بھوکا یا دب جائے اسی لیے ناگ پنچمی پر بعض لوگ سانپوں کو دودھ پلاتے ہیں تاکہ وہ سیر ہو کر اپنا راستہ لیں اور کسی کو نہ ستائیں۔منشی رام پرشاد صاحب ماتُھر۔ بی اے (علیگ)، ”ہندو تیوہاروں کی دلچسپ حقیقت“، مطبوعہ دی فائن لین پریس ہیوٹ روڈ لکھنؤ، 1946ء، صفحہ 55

 منائے جانے کی وجوہات 
ناگ پنچمی کے متعلق مختلف خیالات ہیں جو مندرجہ ذیل ہیں:1. بعض لوگوں کا خیال ہے کہ اس روز شری کرشن مہاراج نے کالی ناگ (कालिय नाग) کو جمنا میں ناتھا تھا اور چونکہ اس نے انھیں نہیں کاٹا اس لیے ہندو شکریہ کے طور پر سانپوں کو دودھ پلاتے ہیں۔2. بعض کہتے ہیں کہ چونکہ سمندر منتھن (समुद्र मन्थन) کے وقت سانپ کی رسی سے بنائی گئی تھی جس کے باعث چودہ جواہرات سمندر سے نکلے اور مہا دیو نے زہر پینے کے بعد اپنے جسم پر سانپ لپیٹنے کے باعث زہر کی گرمی سے کسی قدر نجات حاصل کی تھی۔ اس لیے یہ تہوار بطور یادگار منایا جاتا ہے۔3. سانپ کا نصف حصہ جسم ٹھنڈا ہوتا ہے بعض لوگ خیال کرتے ہیں کہ سانپ زہریلی ہوا کھینچ کر اپنے جسم میں جذب کر لیتے ہیں۔ جہاں کالے ناگ رہتے ہیں وہاں کبھی کبھی خزانے بھی ملتے ہیں۔4. راج دلاری رسالہ ”مان سروور“ میں لکھتی ہیں کہ یہ تہوار شیش ناگ کی بہن منسا دیوی (मनसा देवी) کے نام پر ہوتا ہے، اس دیوی کے تمام بدن پر سانپ لپٹے ہوتے ہیں کہتے ہیں کہ اس کو سانپ کا زہر دور کرنے میں خاص دسترس ہے۔ ممالک متوسط میں اس دیوی کو کوئی نہیں جانتا۔ شمالی ہند کے بعض مقامات میں یہ تہوار منایا جاتا ہے۔امنگ دی ہندوز صفحہ 1215. بعض لوگوں کی رائے ہے کہ یہ تہوار اس وجہ سے منایا جاتا ہے کہ اس روز دیوی ستی بھگوان شنکر سے عرصہ مہاجرت کے بعد ملی تھیں اس خوشی میں اُنھوں نے کہا کہ اگر کوئی شخص اس روز دعا مانگے گا وہ قبول ہو گی۔ مہاراشٹر میں اس کو ”سُوَرن گوری پوجا“ کہتے ہیں۔

 حوالہ جات 

زمرہ:بھارت میں مذہبی تہوار
زمرہ:مہاراشٹر کے تہوار
زمرہ:نیپال میں مذہبی تہوار
زمرہ:ہندو تہوار
زمرہ:اگست کی تقریبات
زمرہ:جولائی کی تقریبات
زمرہ:خانہ معلومات تعطیل مع غیر موجود فیلڈ
زمرہ:ویکی ڈیٹا سے مطابقت رکھنے والی مختصر تفصیل
زمرہ:ناگ
زمرہ:ثقافت